**Årsberetning fotballgruppa Otta IL for sesongen 2023**

**Møter og samlinger.**

Styret har hatt flere møter og samtaler gjennom sesongen. Disse har vært gjennomført behov. Det er gjennomført møter med samarbeidsklubber og NPR gjennom sesongen.

**Sportslig.**

Otta Il har hatt mange lag i aksjon i serier, cuper og futsal gjennom sommer og vinter.

Stor aktivitet over hele linja. Otta il ble med i NPR igjen etter ønske fra flere i klubben.

A-lag herrer har rykket opp fra 6. til 5.divisjon.

A-lag damer har rykket opp fra 5. til 4.divisjon.

J 17 kom på 2.plass i J17 elite.

Stor økning i antall aktive spillere og dette er veldig positivt.

Det er gjennom vinteren gjennomført fellestreninger med åpen hall for 4.-7. klasse og basistrening 8 til 10.klasse. Dette er et nytt tilbud som har fungert veldig bra.

**Tine fotballskole**

Gjennomført første sommerferieuke med 100 glade unger og 16 dyktige instruktører.

**Trenere.**

Klubben har meget dyktige trenere og lagledere på de forskjellige lagene.

Otta IL ved fotballgruppa vil jobbe aktivt for å tilrettelegge for å få flere trenere aktivt med i klubben.

**Dommere**

Egil Løvli har sammen med Ingunn Synstnes gjennomført kurs for dommere samt organisert dette på en fantastisk måte gjennom sesongen.

**Kiosk og dugnad**

Kiosken har fungert veldig bra gjennom sommeren og tusen takk til alle som har bidratt.

Dugnadssalg med bambusa (Sokker) er gjennomført og gitt gode kroner inn til fotballen.

**Anlegg:**

Det ble etter påske gjennomført dugnad med godt oppmøte og treningsøkt for spillere på tvers av lag.

Klubben har to kunstgressbaner og disse har vært flittig brukt gjennom sesongen.

Høyttaleranlegg er montert i kiosken.

Vinter: kunstgressbanene blir ikke varmet opp om vinteren siden dette ikke fungerer godt nok.

I denne perioden har alle lag trent i begge haller og leid baner i Kvams-hallen, Heidal og utendørsbane på Vinstra.

I uke 9 ble øvre bane brøytet og nedre bane ble brøytet i uke 11.

Nytt lager har vært under planlegging i flere omganger. Dette har dessverre tatt tid grunnet endringer på leietagere og behov på bygget.. Det er et stort håp om å få startet byggingen av dette våren 2024 slik at det blir ferdig i løpet av sommeren.

**Fotballgalla og avslutning av sommersesongen.**

Ble gjennomført etter Otta-cup for alle lag med stort oppmøte.